Ruj. Kami : PPDPG.PB.600-/8/1( )

Tarikh : Oktober 2025

**Pengetua ,**

**Sekolah-Sekolah Daerah Pasir Gudang.**

**Tuan,**

**MAKLUMAN HEBAHAN DAN MENYEBARLUAS INOVASI BUKU CERITA PEMAKANAN SIHAT SEKOLAH SECARA DIGITAL DI SEKOLAH NEGERI JOHOR**

Dengan segala hormatnya perkara di atas adalah dirujuk.

1. Sukacita dimaklumkan berdasarkan surat dari Jabatan Kesihatan Negeri (JKN) Johor: JKNJ(KJ)30/7/55Jd 1(28) bertarikh 2 September 2025 Unit Pemakanan, Pejabat Kesihatan Daerah Johor Bahru telah menghasilkan Inovasi Buku Cerita Pemakanan Sihat Sekolah (BUPESS) secara digital (BUPESS) merupakan inisiatif teknologi pintar berkaitan advokasi pemakanan sihat secara atas talian (digital).
2. Tujuan aplikasi ini dibangunkan adalah untuk meningkatkan pengetahuan masyarakat mengenai pemakanan sihat melalui lima (5) siri bahan bacaan iaitu “Apa Itu Pinggan Sihat Malaysia, Kepentingan Makan Buah Dan Sayur, Minum Susu, Air Kosong dan Jom Cergaskan Diri”. Aplikasi ini juga berperanan sebagai platform sokongan bagi anggota kesihatan, guru, komuniti, dan ibu bapa dalam menyampaikan maklumat dengan lebih mudah, interaktif dan berkesan. Seiring dengan hasrat penggunaan teknologi digital, pendekatan melalui *E-book* ini amat sesuai untuk membolehkan masyarakat mendapat akses maklumat yang sahih dan cepat.
3. Sehubungan itu, pihak tuan/puan diminta untuk menyebarluaskan penggunaan aplikasi ini kepada semua sekolah di bawah pentadbiran masing-masing. Bersama-sama surat ini disertakan Tatacara Penggunaan Aplikasi seperti di Lampiran 1 sebagai panduan dan rujukan pihak tuan/puan.
4. Bagi sebarang pertanyaan dan maklumat lanjut, sila hubungi **Pn Afzam binti Abdullal, Penolong PPD Unit Sumber dan Teknologi Pendidikan** , Sektor Pembelajaran melalui talian **07-3881210.**

**“MALAYSIA MADANI”**  
**“BERKHIDMAT UNTUK NEGARA”**

Saya yang menjalankan amanah,

**( AIN BINTI IZAHAR )**

b.p/ Pegawai Pendidikan Daerah

Pejabat Pendidikan Daerah Pasir Gudang