Ruj. Kami : PPDPG.PB.600-/8/1( )

Tarikh : Oktober 2025

**Pengetua ,**

**Sekolah-Sekolah Daerah Pasir Gudang.**

**Tuan,**

**MAKLUMAN MENGENAI PELAKSANAAN KEMPEN JOM BACA 10 MINIT DAN PERTANDINGAN VIDEO KREATIF MEMBACA BESERTA CAPTION MENARIK SEMPENA KARNIVAL BACA PERDANA 2025 KATEGORI SEKOLAH RENDAH DAN MENENGAH**

Dengan segala hormatnya perkara di atas adalah dirujuk.

1. Dimaklumkan bahawa Kementerian Perpaduan Negara melalui Perpustakaan Negara Malaysia (PNM) akan melaksanakan Kempen Jom Baca 10 Minit sempena Karnival Baca Perdana 2025 sepanjang bulan Oktober 2025. Kempen ini bertujuan menggalakkan dan menyemarakkan budaya membaca dalam kalangan rakyat Malaysia, memperkukuh amalan membaca secara inklusif, serta memartabatkan pembacaan sebagai asas pembinaan negara bangsa, selaras dengan aspirasi Malaysia MADANI.
2. Sehubungan dengan itu, Majlis Bandaraya Pasir Gudang melalui Perpustakaan Awam Pasir Gudang akan melaksanakan Kempen Jom Baca 10 Minit secara serentak pada setiap hari Selasa sepanjang bulan Oktober 2025 dan pertandingan video kreatif membaca beserta caption menarik kategori sekolah rendah dan sekolah menengah. Kami juga menyarankan agar menggunakan tanda pagar #MalaysiaMembaca, #KarnivalBacaPerdana dan #PasirGudangPerkasa2030 dalam setiap video atau gambar yang akan dihantar.
3. Bagi menjayakan kempen ini, pihak sekolah hendaklah memuat naik gambar aktiviti membaca di kod QR yang telah disediakan. Pertandingan video kreatif membaca beserta caption menarik boleh dihantar kepada Puan Nur Sriza binti Ghazali di talian whatsaap 012-9865493 sebelum atau pada 28 Oktober 2025. Syarat pertandingan adalah seperti di lampiran. Sebarang pertanyaan boleh diajukan kepada pihak Perpustakaan Awam Pasir Gudang di talian 07-2517912.

Sokongan dan kerjasama pihak puan untuk menjayakan pertandingan ini amat dihargai dan didahului dengan ucapan terima kasih.

Sekian

**“ MALAYSIA MADANI ”**

**“BERKHIDMAT UNTUK NEGARA”**

**( AIN BINTI IZAHAR )**

b.p/ Pegawai Pendidikan Daerah

Pejabat Pendidikan Daerah Pasir Gudang